Document ID: 32003R2198

32003R2198
L 328/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2198/2003 НА КОМИСИЯТА
от 16 декември 2003 година
за изменение на Регламент (ЕО) № 464/1999 за определяне на подробните правила за прилагане на Регламент (ЕО) № 2201/96 на Съвета по отношение на режима на помощ за сини сливи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), последно изменен с Регламент (ЕО) № 453/2002 на Комисията (2), и по-специално член 6 в, параграф 7 от него,
като има предвид, че:
(1)
Регламент (ЕО) № 464/1999 на Комисията (3) определя подробни правила за прилагането на Регламент (ЕО) № 2201/96 относно режима за помощ по отношение на сини сливи.
(2)
За да се направи системата от минимални цени по-устойчива, следва да се уточни, че фирата не трябва да се взема предвид при изчисляване на цената, която преработвателите следва да заплатят.
(3)
Следва да се подобрят механизмите за контрол на помощта за производство на сини сливи, като се изяснят правилата за проверките на суровината, извършвани от държавите-членки.
(4)
Поради това Регламент (ЕО) № 464/1999 следва да се измени.
(5)
Мерките, предвидени в настоящия регламент, са в съответствие със становището на Управителния комитет по продукти от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 464/1999 на Комисията се изменя, както следва:
1.
Член 2 се заменя със следното:
„Член 2
За да отговарят на условията за плащане на помощта, посочена в член 6а от Регламент (ЕО) № 2201/96, сините сливи трябва да отговарят на характеристиките, определени в приложение I, част Б и да са получени от изсушени сливи в съответствие с характеристиките, определени в приложение I, част А, за които е била изплатена изцяло минималната цена въз основа на доставените без фира количества“.
2.
Член 6 се заменя със следното:
„Член 6
Държавите-членки приемат необходимите мерки, за да се убедят, по-специално като проверят складовите записи, че продадените или държани на склад общи количества от всеки преработвател, съответстват на количествата, за които е изплатена помощта.“
3.
Точка 3 от раздел I на приложение I, част Б се заменя със следното:
„3.
Партидите сини сливи трябва да се поверяват от преработвателя, когато пристигнат в помещенията на преработвателя, в присъствието на представител на организацията на производителите и трябва да бъдат окачествени въз основа на големината им, освен ако не са предназначени за промишлена употреба“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички-държави-членки.
Съставено в Брюксел на 16 декември 2003 година.

Labels: 3
17
19
5